OʻZBEKISTON RESPUBLIKASINING TIKLANISH VA TARAQQIYOT JAMGʻARMASI FAOLIYATINI YANADA TAKOMILLASHTIRISH CHORA-TADBIRLARI TOʻGʻRISIDA
(resolution, 2023-12-19)

Korxonalarni modernizatsiya qilish, texnik va texnologik qayta jihozlash jarayonlarini amalga oshirishda Oʻzbekiston Respublikasining Tiklanish va taraqqiyot jamgʻarmasi rolini oshirish hamda ishtiroki koʻlamini kengaytirish, mamlakat sanoatining yetakchi tarmoqlarida va ishlab chiqarish infratuzilmasidagi strategik investitsiya loyihalarini birgalikda moliyalash hajmlarini koʻpaytirish uchun Jamgʻarmaning resurs bazasini mustahkamlash maqsadida: 1. Maʼlumot uchun qabul qilinsinki, Oʻzbekiston Respublikasi Prezidentining “Oʻzbekiston Respublikasining Tiklanish va taraqqiyot jamgʻarmasi resurs bazasini yanada mustahkamlash chora-tadbirlari toʻgʻrisida” 2010-yil 11-avgustdagi PQ-1387-son qaroriga muvofiq Tiklanish va taraqqiyot jamgʻarmasining ustav kapitali belgilangan 10 mlrd AQSH dollari miqdorida shakllantirildi. 2. Oʻzbekiston Respublikasi Moliya vazirligi, Markaziy banki, Iqtisodiyot vazirligi, Tashqi iqtisodiy aloqalar, investitsiyalar va savdo vazirligining 2012 — 2016-yillar mobaynida Oʻzbekiston Respublikasi Tiklanish va taraqqiyot jamgʻarmasining ustav kapitalini bosqichma-bosqich 15 mlrd AQSH dollariga yetkazish toʻgʻrisidagi taklifiga rozilik berilsin. 4. Oʻzbekiston Respublikasi Prezidentining ayrim hujjatlariga 2-ilovaga muvofiq oʻzgartish va qoʻshimchalar kiritilsin. 6. Mazkur qarorning ijrosini nazorat qilish Oʻzbekiston Respublikasining Bosh vaziri Sh.M. Mirziyoyev zimmasiga yuklansin. 1. Oʻzbekiston Respublikasi Prezidentining “Oʻzbekiston Respublikasining Tiklanish va taraqqiyot jamgʻarmasi faoliyatini tashkil qilish chora-tadbirlari toʻgʻrisida” 2006-yil 16-maydagi PQ-350-son qarorida: 2-bandi ikkinchi xatboshidagi “19 nafardan” soʻzlari “32 nafardan” soʻzlari bilan almashtirilsin; 3-band quyidagi mazmundagi xatboshi bilan toʻldirilsin: “Oʻzbekiston Respublikasi Prezidenti va Oʻzbekiston Respublikasi Hukumati qarorlariga muvofiq boshqa tushumlar”. 2. Oʻzbekiston Respublikasi Prezidentining 2006-yil 16-maydagi PQ-350-son qarori bilan tasdiqlangan Oʻzbekiston Respublikasining Tiklanish va taraqqiyot jamgʻarmasi, Jamgʻarma mablagʻlarini shakllantirish va ulardan foydalanish prinsiplari toʻgʻrisidagi nizomda: 4-bandning ikkinchi jumlasi chiqarib tashlansin; 9-bandning ikkinchi xatboshi quyidagi tahrirda bayon etilsin: “davlatning Jamgʻarmaga yoʻnaltiriladigan moliyaviy mablagʻlarini jamlash”; 19-bandi quyidagi tahrirda bayon etilsin: “19. Jamgʻarma mablagʻlarini shakllantirish manbalari quyidagilardan iborat: respublikaning ayrim strategik resurslari boʻyicha jahon bozorlaridagi qulay narxlar natijasida hosil boʻlib, ortiqcha foydadan olinadigan soliqlar, yer bagʻridan foydalanganlik uchun soliq va aksiz soligʻi tarzida respublika budjetiga rejadan ortiqcha tushadigan mablagʻlar; har yili Davlat budjeti parametrlarini tasdiqlash chogʻida Vazirlar Mahkamasining qarorlari bilan qimmatbaho metallarga belgilanadigan chegara narxidan jahon narxining oshishi natijasida tushadigan mablagʻlar. Shu bilan birga, Jamgʻarmaga quyidagilar ham tushumga qarab qoʻshib boriladi: davlat mulkini xorijiy investorlarga chet el valyutasiga sotishda Davlat budjeti daromadlarini shakllantirishda hisobga olingan hajmlardan ortiqcha tushadigan mablagʻlar; Jamgʻarma aktivlarini boshqarishdan, shu jumladan Jamgʻarma mablagʻlarining boʻsh qoldiqlarini joylashtirishdan olinadigan investitsiya daromadlari; Oʻzbekiston Respublikasi Prezidenti va Oʻzbekiston Respublikasi Hukumati qarorlariga muvofiq boshqa tushumlar”; 24-band kuyidagi mazmundagi xatboshi bilan toʻldirilsin: “Jamgʻarma mablagʻlari hisobidan birgalikda moliyalashtiriladigan import kontraktlari boʻyicha avans toʻlovlarini toʻlash, qoidaga koʻra, yetkazib beruvchi tomonidan qayta moliyalashtiruvchi tijorat bankiga birinchi darajali xorijiy bank tomonidan, avans toʻlovini qaytarishga berilgan kafolatnomani taqdim etgan holda amalga oshiriladi”; 25-bandning uchinchi xatboshidagi “Markaziy bankining amaldagi meʼyoriy hujjatlariga” soʻzlari “Markaziy bankning hujjatlari va boshqa qonun hujjatlariga” soʻzlari bilan almashtirilsin.